
ZHRNUTIE 


Rada Európskej únie zverejnila 21.4.2016 konečnú verziu Smernice o sieťovej a informačnej bezpečnosti 
(NIS). V lete ju musí oficiálne schváliť Európsky parlament, samotný text bol odsúhlasený troma 
inštitúciami EÚ a jeho zmena sa neočakáva. Členské štáty by ju mali zakotviť do svojich vnútroštátnych 
zákonov v rámci 21 mesiacov od jej prijatia. V prílohe nájdete príručku s osvedčenými postupmi pri 
zavádzaní aspektov týkajúcich sa technologického odvetvia, ktorá by mala slúžiť ako pomôcka pri celom 
procese, pričom ukáže ako zachovať pôvodné zámery autorov. 


Smernica EÚ NIS predstavuje prvú celoeurópsku legislatívnu úpravu v oblasti kybernetickej ochrany, ktorá 
sa zameriava na posilnenie právomocí príslušných vnútroštátnych orgánov, zvyšuje ich vzájomnú 
koordináciu a predstavuje bezpečnostné podmienky pre kľúčové sektory odvetvia. 


Každá legislatíva, ktorá implementuje danú smernicu na lokálnej úrovni by mala mať na pamäti jej dva 
hlavné ciele: (1) zabezpečenie vysokej úrovne kybernetickej bezpečnosti v rámci kritickej infraštruktúry 
jednotlivých krajín: (2) vytvorenie mechanizmu efektívnej spolupráce medzi členskými štátmi EÚ s cieľom 
napíňania uvedeného cieľu. Zdroje by sa mali v prvom rade využiť na dosahovanie spomínaných dvoch 
dôležitých zámerov. 


Pre technologické odvetvie sú ustanovenia týkajúce sa takzvaných poskytovateľov digitálnych služieb 
(PDS) mimoriadne dôležité. Smernica jasne stanovuje, že existujú zásadné rozdiely medzi 
prevádzkovateľmi základných služieb (PZS) a PDS. Druhí menovaní sa nepovažujú za kritickú infraštruktúru 
ako takú. Podľa legislatívy by udalosti ovplyvňujúce digitálne služby mali predstavovať výrazne nižšie riziko 
pre hospodársku a verejnú bezpečnosť krajiny. Zachovanie daného rozdelenia je mimoriadne dôležité pre 
efektívne a účinné rozmiestnenie minimálnych zdrojov, ktoré majú úrady k dispozícii, pričom budú musieť 
presadzovať pravidlá a dozerať na ich dodržiavanie. 


V konečnom dôsledku obhájime viac pozornosti pre zamýšľaný zámer daných služieb a vyzývame 
politikov, aby do bezpečnostných požiadaviek v rámci vnútroštátnej legislatívy nezahfňali iné sektory ako 
PZS či PDS. 


Čo sa týka jurisdikcie, PDS by mali mať možnosť spoľahnúť sa na platnú legislatívu v krajine, kde sa 
nachádza hlavné miesto ich podnikateľskej činnosti, aj keď sú v prípade angažované úrady z viacerých 
krajín. Pri nedbalosti by mali príslušné orgány uplatňovať skôr prístup ex-post než ukladať všeobecnú 
povinnosť dohľadu nad PDS. Okrem toho by sa mali zamerať na dôsledky a zachovávať rozdiely medzi PZS 
a PDS tým, že nebudú podrobovať druhých menovaných požiadavkám, ktoré sa nenachádzajú v Smernici, 
ako napríklad kontrolné a záväzné nariadenia. 

Bezpečnostné opatrenia pre PDS by mali byť odlišné od opatrení pre PZS, keďže podľa ustanovenia 
Smernice predstavujú omnoho nižšie bezpečnostné riziko. Politici by si mali uvedomiť čo je cieľom súladu 
medzi týmito službami, stanoviť medzinárodné štandardy pre celé odvetvie, predísť technologickým 
nariadeniam a dodržiavať práva PDS zakotvené v Smernici na definovanie bezpečnostných opatrení, ktoré 
by pre ich systémy boli najvhodnejšie. Ohlasovanie incidentov by malo byť na európskej úrovni 
zosúladené v najväčšej možnej miere, malo by sa sústrediť na udalosti, ktoré majú dopad na plynulosť 
služieb, zohľadniť flexibilitu v načasovaní hlásení a vytvoriť dôveryhodné prostredie, ktoré podporuje 
výmenu informácií bez toho, aby bola oznamovacia strana vystavená zvýšenej zodpovednosti. 


Opatrenia uložené PZS ovplyvnia aj ďalšie odvetvia, keďže bezpečnostné opatrenia a ohlasovanie 
incidentov sa premietnu do zmluvných ustanovení. Uvedené platí najmä pre cloudové služby. Potom môžu 
byť PDS nepriamo predmetom vnútroštátnych zákonov v krajinách svojich zákazníkov a preto chceme, aby 
sa pri daných službách uplatňovali medzinárodne uznávané bezpečnostné opatrenia. Navrhujeme tiež 
maximálnu možnú koordináciu a synergiu medzi ohlasovacími požiadavkami pre PZS aj PDS, za 
predpokladu, že PDS budú pravdepodobne predmetom dvojitého oznamovania. 


Smernica stanovuje zámer dosiahnuť vysokú spoločnú úroveň bezpečnosti sietí a informačných systémov 
na zlepšenie fungovania vnútorného trhu. Na dosiahnutie tohto vysokého cieľa by sa transpozície na 
národnej úrovni mali sústrediť na zosúladený medzinárodný prístup založený na riziku, ktorý prináša 
súkromným účastníkom trhu v danom odvetví flexibilitu, aby sa mohli prispôsobiť neustále sa meniacemu 
prostrediu, v ktorom čelia rôznym hrozbám, umožňuje kybernetickým orgánom sústrediť sa na riešenia 
najzávažnejších problémov a ukazuje, že riešenie bezhraničného problému musí byť globálne. Dúfame, že 
predmetná príručka bude po celý čas užitočnou pomôckou a radi odpovieme na vaše prípadné ďalšie 
otázky. 

Príloha: Príručka s osvedčenými postupmi na zavedenie Smernice NIS 
1. Poskytovatelia digitálnych služieb 


a) Rozsah 


e Smernica stanovuje, že virtuálne trhoviská, webové vyhľadávacie nástroje a služby cloud 
computingu by sa mali považovať za poskytovateľov digitálnych služieb (PDS) a mali by teda byť 
zahrnuté v rozsahu Smernice. Keďže ide o Smernicu ohľadom minimálneho zosúladenia (článok 
2), je dôležité zachovať konzistentnosť v rámci celej EÚ a preto by jej členské štáty nemali 
uplatňovať bezpečnostné požiadavky vnútroštátnej legislatívy na iné sektory než PDS či 
prevádzkovateľov základných služieb (PZS) - v súlade s článkom 3. 


e Smernica podrobne stanovuje, že výrobcovia hardvéru a vývojári softvéru nie sú PDS ani PZS a 
nemali by tak byť zahrnutí vo vnútroštátnych zákonoch zavádzajúcich Smernicu (odôvodnenie 50). 


e Smernica vyslovene vylučuje z rozsahu virtuálnych trhovísk webové služby, ktoré predstavujú 
sprostredkovateľov služieb tretích strán, pričom sa uzatvárajú predajné zmluvy alebo zmluvy o 
poskytnutí služieb (napr. nákupné stránky) (odôvodnenie 15). 


e Vyhľadávacie funkcie obmedzujúce sa na obsah konkrétnej webovej stránky by nemali byť 
zahrnuté ako webové vyhľadávače, ani ak využívajú externých poskytovateľov (odôvodnenie 16). 


e Definícia služieb cloud computingu spočíva podľa Smernice v zdrojoch, ktoré používajú viacerí 
používatelia (článok 4(19) a odôvodnenie 17). Vzhľadom na skutočnosť, že súkromné cloudové 
služby (na rozdiel od verejných) sú určené jednej organizácii, nemali by byť zahrnuté v Smernici. 


e Smernica zdôrazňuje, že existujú zásadné rozdiely medzi PDS a PZS, čo je dôvodom prečo platia 
pre PDS iné pravidlá (odôvodnenie 57). Uvedený rozdiel by pri uplatňovaní Smernice mal zostať 
zachovaný. 


b) Súdna právomoc a dohľad 


e Súdna právomoc vzťahujúca sa na PDS by sa mala týkať iba členského štátu, v ktorom má 
prevádzkovateľ hlavné miesto svojho podnikania, ktoré je v zásade rovnaké ako jeho centrála v 
EÚ (článok 18.1 a odôvodnenie 64). Tvrdíme, že PDS by sa sami mali identifikovať týmto spôsobom 
a uvedené rozhodnutie je potrebné prehodnocovať iba ak ho príslušné orgány spochybnia v rámci 
dohľadu ex-post. 


e Ak majú PDS svoju sieť a informačné systémy v iných krajinách než majú hlavné miesto 
podnikania, článok 17.3 predpokladá spoluprácu príslušných orgánov. Z pohľadu PDS je však 
dôležité, aby sa uplatňovala legislatíva krajiny, v ktorej sa nachádza hlavné miesto ich podnikania 
a aby niesli plnú zodpovednosť výhradne vo vzťahu k príslušnému orgánu v danej jurisdikcii, ktorý 
bude vystupovať ako ich partner v dialógu. 

e Smernica pripomína, že PDS sú predmetom priameho reakčného dohľadu ex-post a kompetentné 
úrady nemajú všeobecnú povinnosť kontrolovať PDS a mali by konať iba v prípade, že existujú 
dôkazy. (Článok 17.1 a odôvodnenie 60). Pri implementácii Smernice je potrebné brať do úvahy 
uvedené ustanovenia. 


e Narozdiel od PZS, orgány smú v prípade PDS iba požadovať informácie a v prípade nedostatkov 
žiadať ich odstránenie. Smernica jednoznačne určuje, že orgány nemajú kontrolné právomoci a 
nemôžu vydávať záväzné nariadenia. Tieto ustanovenia by sa mali dodržiavať aj na vnútroštátnej 
úrovni. 


c) Dodatočné požiadavky 


e Bezpečnostné a ohlasovacie požiadavky PDS sú predmetom najvyššieho možného zosúladenia 
(článok 16.10). Uplatňovanie tohto článku by sa malo zvážiť pri produktoch, službách a riešeniach, 
ktoré vytvárajú ich sieť a informačné systémy. Potom by nemali byť potrebné ďalšie ustanovenia 
ako napríklad testovanie produktov do takej miery v akej sa produkty a služby využívajú v danom 
kontexte. 


d) Bezpečnostné opatrenia a normy 


e Bezpečnostné opatrenia pre PDS by mali byť miernejšie než pre PZS. PDS by mali mať možnosť 
samostatne si určiť akým spôsobom sa chcú starať o bezpečnosť a ochranu svojich sietí a 
informačných systémov pred možnými rizikami (odôvodnenie 49). 


© Bezpečnostné opatrenia by mali byť orientované procesne a zamerané na riadenie rizík. Nemali 
by požadovať, aby sa produkty IKT navrhovali, vytvárali alebo vyrábali určitým spôsobom 
(odôvodnenie 51). 


e Smernica prízvukuje, že členské štáty EÚ nesmú zaviesť ďalšie bezpečnostné požiadavky pre PDS 
(článok 16.10). 


e Napriek tomu očakávame príručky od rôznych účastníkov. Členské štáty zabezpečia, aby boli 
prijaté opatrenia navrhnuté v Smernici (článok 16.1) a môžu podporiť uplatňovanie noriem na ich 
implementáciu (článok 19.1) ako aj prediskutovať dané normy s európskymi normalizačnými 
orgánmi v rámci pracovnej skupiny (článok 11.3(h)). ENISA poskytne poradenstvo ohľadom 
príslušných noriem (článok 19.2) a Európska komisia je poverená prijatím implementačných 
zákonov ohľadom bezpečnostných opatrení (článok 16.8). 


e Vzhľadom na danú mieru zložitosti a výhody harmonizácie odporúčame, aby sa proces na 
vnútroštátnej úrovni podriadil vykonávacím aktom na účely odsúhlasenia primeraných opatrení, 
ktoré bude určite potrebné dokončiť v priebehu roka od prijatia Smernice. Vykonávacie akty by 
nemali obmedzovať schopnosť PDS stanoviť bezpečnostné opatrenia, ktoré sú najvhodnejšie pre 
ich systémy. 

e Článok ohľadom noriem umožňuje, aby sa dalo odvolať na štandardy prijaté na európskej alebo 
medzinárodnej úrovni (článok 19.1). Vzhľadom na pripravenosť medzinárodných noriem v tejto 
oblasti si myslíme, že ak existujú primerané štandardy, certifikácia vo vzťahu k niektorému z nich 
(ako napríklad ISO 27001) by mala byť dostatočná na splnenie požiadaviek. 


e V každom prípade by certifikácia mala byť dobrovoľná, nie povinná. Článok 19 prízvukuje, že 
dodržiavanie každej normy možno iba „podporovať“ a malo by sa tak diať bez „zvýhodňovania 
alebo znevýhodňovania používania určitého druhu technológie.“ 


e) Ohlasovanie bezpečnostných incidentov 


e Čo sa bezpečnostných opatrení týka, podľa Smernice NIS sa na ohlasovaní incidentov podieľajú 
mnohí účastníci. Členské štáty sa musia ubezpečiť, že PDS budú nahlasovať udalosti ohrozujúce 
bezpečnosť, ktoré majú zásadný dopad na služby (čo je tiež cieľom Smernice), ktoré poskytujú 
(článok 16.3), pracovná skupina je poverená diskusiou o metódach ohlasovania (článok 11.3(m)) 
a úlohou Komisie je prijať vykonávacie akty (článok 16.8 a 9). 


e Naším odporúčaním je opäť, aby vnútroštátne transpozície podrobili proces vykonávacím aktom, 
na základe ktorých musí byť v priebehu roka od dokončenia Smernice prijatý vykonávací akt 
ohľadom hranice pre ohlasovanie. 


e Vzhľadom na to, aké druhy incidentov by sa mali nahlasovať, sú PDS poverení oznamovaním 
„všetkých udalostí, ktoré majú zásadný dopad na poskytovanie služieb“ (článok 16.3). Čo sa týka 
zavedenia podobných ustanovení pre telekomunikačných operátorov v súlade s článkom 13a 
Rámcovej smernice, sme toho názoru, že by sme ho mali chápať ako zameranie sa na plynulosť 
(alebo dostupnosť) poskytovaných služieb. Inak povedané, mali by sa skôr ohlasovať výpadky, 
ktoré dosiahnu určitú hranicu (ktorú určia vykonávacie akty) než akékoľvek iné druhy 
bezpečnostných incidentov. Výhodou je, že pri zameraní sa na udalosti, ktoré 
najpravdepodobnejšie ovplyvnia hospodárstvo alebo spoločnosť možno minimalizovať (avšak nie 
úplne odstrániť) presah s požiadavkami na ohlasovanie narušenia ochrany osobných údajov 
pochádzajúcimi zo Všeobecného nariadenia o ochrane údajov. 


e Ohlasovacia povinnosť „prevádzkovateľov základných služieb“ stanovuje, že títo prevádzkovatelia 
sú povinní ohlásiť „udalosti so zásadným vplyvom na plynulosť základných poskytovaných 
služieb“, čím sa teda jasne zameriava na kontinuitu (alebo dostupnosť) služby. Zákonodarcovia sa 
dohodli, že povinnosti PDS by mali byť miernejšie ako povinnosti PZS (pozri odôvodnenie 49). 
Povinnosť PDS nahlasovať incidenty vyplývajúca zo Smernice NIS by tak nemala byť rozsiahlejšia 
než pre PZS, čo sa hraničných hodnôt týka, práve naopak, mala by byť miernejšia. Tým si opäť 
pripomíname, že ohlasovanie incidentov zo strany PDS by malo byť obmedzené na udalosti, ktoré 
dosiahnú určitú hranicu a majú dopad na plynulosť/dostupnosť služby a nie incidenty súvisiace s 
úplnosťou a dôvernosťou údajov, ktoré sú už do veľkej miery zahrnuté v oznamovacích 
požiadavkách v rámci nariadení GDPR aelDAS. 


e Vo vzťahu knačasovaniu oznámení oceňujeme flexibilitu, ktorú implikujú jazykové prostriedky pri 
ohlasovaní ako povedzme „bez zbytočného odkladu“ (článok 16.3). Implementácia by nemala 

viesť k náročným termínom, keďže incidenty môžu mať rôzne úrovne zložitosti. Jednotné 
ohlasovacie časy by viedli k nepresnému oznamovaniu, nakoľko pôvodný rozsah zasiahnutých 
systémov je nejasný a ovplyvnil by schopnosť odborníkov reagujúcich na incidenty, ktorí by na 
incident skôr reagovali než ho oznámili. 


e Akobolo spomínané, bezpečnostné incidenty, ktoré sa majú na základe Smernice nahlásiť môžu 
vyžadovať aj notifikáciu podľa zákona o ochrane údajov, v závislosti od toho, či boli narušené 
osobné údaje. Nielenže sa tak rovnaký incident nahlasuje rôznym orgánom, ale dané orgány môžu 
byť aj v rozdielnych členských štátoch v závislosti od súdnej právomoci, ktorá sa uplatňuje pri PDS 
spadajúcich pod dve legislatívy. Odporúčame členským štátom, aby sa snažili zabezpečiť každé 
hlásenie incidentu a vytvárali komunikačné kanály na vzájomné zdieľanie dôležitých informácií a 
to bez porušenia obchodného tajomstva. 


e Pred zverejnením informácií o incidentoch by kompetentné úrady mali zohľadniť dôsledky pre 
povesť a reklamu PDS. Respektíve, vyzradenie incidentu by mohlo zvýšiť bezpečnostné riziko. A 
preto je pred akýmkoľvek zverejnením dôležitá koordinácia účastníkov. 


e Smernica zdôrazňuje, že s informáciami, ktoré sa považujú za dôverné by sa malo aj patrične 
zaobchádzať (odôvodnenia 41, 59, článok 1.5). 


e Článok 16.3 hovorí, že oznámenie bezpečnostného incidentu nesmie vystaviť oznamujúcu stranu 
zvýšenej zodpovednosti. 


2. Prevádzkovatelia základných služieb 


a) Bezpečnostné opatrenia 


e Na PDS, ktorých zákazníci sú PZS sa budú vzťahovať platné bezpečnostné opatrenia, z ktorých 
vyplynú zmluvné rokovania na základe štatutárnych povinností prevádzkovateľov základných 
služieb (článok 14.1). Ako také môžu byť nepriamo predmetom vnútroštátnych zákonov svojich 
zákazníkov bez ohľadu na platnú legislatívu v krajine EÚ, v ktorej sa nachádza ich centrála. 


e Atak by snahy o zosúladenie bezpečnostných opatrení pre prevádzkovateľov základných služieb 
boli vítané. Hoci členské štáty majú právo zaviesť pre prevádzkovateľov základných služieb 
prísnejšie povinnosti než vSmernici (článok 3), neodporúčame to a uprednostňujeme, aby členské 
štáty pracovali na zosúladenom prístupe. Uvedené možno dosiahnuť zamedzením dodatočných 
opatrení vo vnútroštátnych transpozíciách a snahou vyvinúť vhodné bezpečnostné opatrenia v 
pracovnej skupine na rozdiel od zamerania sa na vnútroštátny proces. 


e Bezpečnostné požiadavky by mali vychádzať z medzinárodných noriem a overených postupov v 
najvyššej možnej miere (ako ISO2 7x). 


© Bezpečnostné opatrenia uložené PZS by za žiadnych okolností nemali vyžadovať, aby sa určitým 
spôsobom navrhovali, vytvárali alebo vyrábali určité produkty IKT (odôvodnenie 51). 

b) Časový aspekt ohlasovania bezpečnostných incidentov 


e Prevádzkovatelia základných služieb sú povinní oznámiť bezpečnostné incidenty, ktoré nastanú 
ich zmluvným PDS a ktoré majú dopad na plynulosť ich základných služieb (článok 16.5). PDS tak 
budú musieť na základe zmluvy informovať patričných prevádzkovateľov základných služieb o 
bezpečnostných udalostiach, ktoré by na nich mohli mať dopad. 


è Oceňujeme flexibilitu v načasovaní pri ohlasovaní PZS obsiahnutú vo výraze „bez zbytočného 
odkladu“ (článok 14.3). Vnútroštátne transpozície by nemali určovať konkrétne termíny a v 
každom prípade ak majú PZS zdôvodniť čas potrebný na notifikáciu, by obdobie, ktoré sa bude 
posudzovať, malo začať chvíľou, kedy sa o udalosti dozvedeli PZS, nie PDS. 


e Podľa článku 14.7 sa uvažuje o pracovnej skupine, ktorá by vytvorila príručku pre okolnosti 
ohlasovania na rozdiel od úlohy Komisie zosúladiť oznámenia PDS. Vzhľadom na dvojitú 
oznamovaciu požiadavku na strane PDS je dôležité, aby si prípadné oznamovacie požiadavky 
neodporovali a boli vyrovnané v najvyššej možnej miere. Za týmto účelom by sa mal proces 
preveriť. Oznamovacie požiadavky pre PDS by navyše mali zohľadňovať povinnosť mlčanlivosti, 
ktorá im vyplýva voči svojim zákazníkom PZS a nežiadať od nich vyzradenie obchodných 
tajomstiev. 

O DIGITALEUROPE 


DIGITALEUROPE predstavuje európske odvetvie digitálnej technológie. Medzi našich členov patria niektoré najväčšie 
počítačové a telekomunikačné firmy, ako aj predajcovia spotrebnej elektrotechniky a celoštátne asociácie zo 
všetkých kútov Európy. Zámerom DIGITALEUROPE je, aby firmy a obyvatelia mohli plne využívať výhody digitálnych 
technológií a aby Európa rástla, udržiavala si a priťahovala najlepšie svetové značky v digitálnej technológii. 


DIGITALEUROPE zabezpečuje, že odvetvie sa podieľa na tvorbe a zavádzaní politiky EÚ. DIGITALEUROPE má 62 
korporátnych členov a 37 vnútroštátnych obchodných asociácií z celej Európy. Ak chcete vedieť viac o našich 


najnovších aktivitách, navštívte stránku: http://www.digitaleurope.org 
Clenstvo DIGITALEUROPE 


Korporátni členovia 


Airbus, Amazon Web Services, AMD, Apple, BlackBerry, Bose, Brother, CA Technologies, Canon, Cisco, Dell, Epson, 
Ericsson, Fujitsu, Google, Hewlett Packard Enterprise, Hitachi, HP Inc., Huawei, IBM, Ingram Micro, Intel, iQor, JVC 
Kenwood Group, Konica Minolta, Kyocera, Lenovo, Lexmark, LG Electronics, Loewe, Microsoft, Mitsubishi Electric 
Europe, Motorola Solutions, NEC, Nokia, Nvidia Ltd., Océ, Oki, Oracle, Panasonic Europe, Philips, Pioneer, Oualcomm, 
Ricoh Europe PLC, Samsung, SAP, SAS, Schneider Electric IT Corporation, Sharp Electronics, Siemens, Sony, Swatch 
Group, Technicolor, Texas Instruments, Toshiba, TP Vision, VMware, Western Digital, Xerox, Zebra Technologies, ZTE 
Corporation. 


Obchodné združenia na národnej úrovni 


Slovinsko: GZS 


Belgicko: AGORIA 
Bielorusko: INFOPARK 
Bulharsko: BAIT 

Cyprus: CITEA 

Dánsko: DI Digital, IT- 
BRANCHEN 

Estónsko: ITL 

Fínsko: FFTI 

Francúzsko: AFNUM, Force 
Numérigue, Tech in France 
Grécko: SEPE 

Holandsko: Nederland, ICT, 
FIAR 

Írsko: ICT IRELAND 

Litva: INFOBALT 
Maďarsko: IVSZ 

Nemecko: BITKOM, ZVEI 
Poľsko: KIGEIT, PIIT, ZIPSEE 
Portugalsko: AGEFE 
Rakúsko: IOÖ 

Rumunsko: ANIS, APDETIC 
Slovensko: ITAS 


Španielsko: AMETIC 
Spojené kráľovstvo: techUK 
Švajčiarsko: SWICO 
Švédsko: Foreningen 
Teknikfôretagen i Sverige, 
ITaTelekomfôóretagen 
Taliansko: ANITEC 

Turecko: Digital Turkey 
Platform, ECID 

Ukrajina: IT UKRAINE 

